કવિ એટલે શબ્દ જગતના સિકંદર! એ પોતાના શબ્દ રુપી શાંતિ-સૈનિકોની મદદથીવહાલા થઇને વિજેતા થતા હોય છે. આનું કારણ એટલુંજ કે શબ્દો અવિનાશી છે,વાતાવરણમાં ઓગળી જતા બોલ અંતરિક્ષમાં સચવાઇ રહેછે એવી વૈજ્ઞાનિક ઉત્કલ્પના (હાયપોથેસિસ) પણ છે.કવિના બોલ અંતરિક્ષમાં સચવાઇ રહેવા ઉપરાંત ભાવકના અંતરમાં પણ સચવાઇ રહેતા હોય છે એ સાબિત કરવા માટે કોઇ ઉત્કલ્પના કે સંશોધન કરવું પડે તેમ નથી. કવિના શબ્દો ભાવકના અંતરને ઝંકૃત કરે છે.